Ophelia Crossland

Ophelia Akweley Okyere-Darko (dem born am March 16, 1983) (née Crossland) be Ghanaian fashion designer wey she be de Creative Director for Ophelia Crossland Designs Ltd den Ohemaa Kids. Dem people wey Inspire Limited name her as part of hin 75 'Most Inspiring Ghanaians insyd de world.

 Ein early life 
Na Ophelia Crossland be born to Ghanaian Archaeologist Prof. Leonard Brighton CrosslandNutor, Benjamin Kofi (2014), "Crossland, Leonard Brighton", in Smith, Claire (ed.), Encyclopedia of Global Archaeology, Springer, pp. 1831-1832, doi:10.1007/978-1-4419-0465-2_2358, ISBN 978-1-4419-0465-2 den Mrs Sarah Crossland wey she grow up insyd Accra plus ein twin bro den her elder sisto Velma Owusu-Bempah. She attend St Mary's Senior High School (Ghana) insyd Korle Gonno, Accra wey she proceed go de Vogue Style School of Fashion and Design by Joyce Ababio wer na dem adjudge am best graduating student insyd 2004.

 Ein job matter 
Ophelia Crossland start ein fashion career insyd 2004 wey na she make clothes give prominent personalities insyd Ghana wey dey include de former Speaker of Parliament, Joyce Bamford-Addo, de Chief Justice Georgina Theodora Woods, former First Lady Nana Konadu Agyeman-Rawlings, Gifty Anti, den Joselyn Dumas.

Na dem name am as Swarovski ein West African Ambassador insyd 2017. Swarovski select am make she represent Ghana for dema Fashion Exhibition insyd Dubai. She sanso costume outfits give de cast of Shirley Frimpong Manso ein Love Or Something Like That insyd 2014.

Na dem sanso credit am plus de making of de gown wey Ghana ein Miss Universe representative wearfor de night of de finals insyd Thailand.

Insyd September 2019, na dem announce Crossland as Africa den Ghana ein sole representative for de Global Qipao Invitational Exhibition for de China National Silk Museum Hangzhou, Zhejiang Province. Na de theme give de 2019 exhibition be  "Weddings" wey she create de qipao plus Ghana ein Kente.

Vogue Italia sanso feature ein charity work plus Ghanaian head porters dem popularly know as Kayayei insyd fashion.

 Ein life matter 
She marry Ghanaian Broadcaster den fashion designer, Kofi Okyere Darko (KOD) wey dem get two daughters.

 Ein awards 
Womenswear designer of de Year for de 2018 Glitz Style Awards

She sanso win de best wardrobe den costume designer for ein work plus Love Or Something Like That for de Ghana Movie Awards.

Winner of de Swarovski Training Workshop Award den Swarovski Brand Ambassador

 References 

 External links 

 Official Website
 Instagram

Category:1983 births
Category:Human
Category:Ghanaians
Category:Ghanaian businesspeople
Category:Ghanaian fashion designers
Category:Ghanaian women fashion designers
Category:St Mary's Senior High School (Ghana) alumni
Category:People wey komot Accra